11. การควบคุมภายใน

  11.1 ความเห็นของคณะกรรมการ

  คณะกรรมการได้ประเมินความเพียงพอของระบบการควบคุมภายในของบริษัทฯ สิ้นสุดวันที่ 31
  ธันวาคม 2552

ซึ่งสรุปผลการประเมินได้ดังต่อไปนี้

  11.1.1 องค์กรและสภาพแวดล้อม
  การมีโครงสร้างองค์กรและสภาพแวดล้อมที่ดีเป็นรากฐานที่สำคัญของระบบ

  การควบคุมภายในที่มีประสิทธิภาพ ดังนั้น บริษัทฯ
  จึงได้สร้างบรรยากาศและสภาวะที่เอื้อให้ระบบการ

  ควบคุมภายในดำเนินไปได้ตามที่มุ่งหวัง โดยได้ดำเนินการดังนี้

  (1) การจัดโครงสร้างองค์กร บริษัทฯ
  จัดโครงสร้างองค์กรไว้อย่างชัดเจนและเหมาะสมกับการดำเนิน

  ธุรกิจ โดยแบ่งออกเป็น 2 สายงานหลัก คือ ก) สายงานปฏิบัติการ
  ซึ่งดูแลควบคุมงานทางด้านการขาย

  การตลาด วิศวกรรมและคลังน้ำมัน และ ข) สายงานบริหาร ซึ่งดูแลงานทางด้านการเงิน
  การบัญชี

  การจัดซื้อ กฎหมาย และทรัพยากรมนุษย์

  (2) การกำหนดเป้าหมายธุรกิจ คณะกรรมการบริษัทฯ
  เป็นผู้พิจารณาและดูแลว่าเป้าหมายในการดำเนินธุรกิจที่ฝ่ายจัดการกำหนด
  และใช้ในการจัดเตรียมงบประมาณรายได้ รายจ่ายประจำปีนั้น มีความ

  ชัดเจน สามารถนำไปปฏิบัติได้จริงและวัดผลได้ และหน่วยงานต่าง ๆ
  สามารถจะใช้งบประมาณนั้น เป็นแผนงานที่จะต้องปฏิบัติตามโดยจะมีการปรับปรุงแก้ไขเป็นระยะ
  ๆ เมื่อมีเหตุการณ์ที่ก่อให้เกิด

  การเปลี่ยนแปลงอย่างมีนัยสำคัญ

  (3) การกำหนดจริยธรรม คณะกรรมการได้กำหนดคู่มือจริยธรรมธุรกิจ
  เพื่อเป็นแนวทางและข้อพึง

  ปฏิบัติตามหลักเกณฑ์การจัดการที่ดี ให้กรรมการ ผู้บริหาร ตลอดจนพนักงานทุกคนของบริษัทฯ

  ยึดถือปฏิบัติ ในคู่มือจริยธรรมธุรกิจนั้นได้ห้ามกรรมการและพนักงานปฏิบัติตนในลักษณะที่

  อาจก่อให้เกิดความขัดแย้งทางผลประโยชน์กับบริษัทฯ ไว้ด้วย

  (4) การปฏิบัติงานในด้านธุรกรรมการเงิน บริษัทฯ ได้กำหนดขั้นตอนการปฏิบัติงานไว้อย่างรัดกุม

  เพื่อให้ผู้บริหารและผู้ปฏิบัติงานของแต่ละหน่วยงานใช้เป็นแนวปฏิบัติในการดำเนินการแต่ละเรื่อง

  โดยมีการแบ่งแยกหน้าที่และความรับผิดชอบตลอดจนอำนาจการอนุมัติไว้อย่างชัดเจน ซึ่งจะ

  ป้องกันการทุจริตได้

  11.1.2 การควบคุมการปฏิบัติงานของฝ่ายจัดการ

การควบคุมการปฏิบัติงานของฝ่ายจัดการ มีความสำคัญที่จะทำให้บริษัทฯ มั่นใจได้ว่าแนวทางที่

ฝ่ายจัดการกำหนดจะได้รับการตอบสนองและปฏิบัติตามจากพนักงานทุกคน แนวทางดังกล่าว ได้แก่

  (1) การกำหนดอำนาจ หน้าที่ และความรับผิดชอบ คณะกรรมการได้กำหนดขอบเขต หน้าที่

  ความรับผิดชอบ และอำนาจอนุมัติของฝ่ายจัดการไว้เป็นลายลักษณ์อักษรโดยได้จัดทำเป็นคู่มือ

  กำหนดเรื่องดังกล่าวของฝ่ายจัดการและผู้บริหารในแต่ละระดับไว้อย่างชัดเจน

  (2) การแบ่งแยกตำแหน่งและหน้าที่ซึ่งอาจเอื้อให้เกิดการกระทำการทุจริตออกจากกัน นอกจาก

  นั้นแล้ว ยังได้กำหนดขั้นตอนการบริหารและการปฏิบัติงาน ซึ่งมีการแบ่งแยกอำนาจและ

  หน้าที่ของการอนุมัติ การบันทึกบัญชี และการจัดเก็บทรัพย์สินไว้อย่างชัดเจนอีกด้วย

  (3) การกำหนดขั้นตอน และวิธีการทำรายการที่เกี่ยวโยง
  และการทำธุรกรรมกับบุคคลที่เกี่ยวข้อง

  จะต้องกระทำเพื่อประโยชน์สูงสุดของบริษัทฯ อย่างเหมาะสมและโปร่งใส เพื่อป้องกันการ

  ถ่ายเทผลประโยชน์ โดยบริษัทฯ ได้กำหนดให้เป็นหน้าที่และความรับผิดชอบของฝ่ายจัดการ

  ที่ต้องดูแลว่าการทำธุรกรรมดังกล่าวข้างต้นได้รับการอนุมัติเป็นขั้นตอนตามลำดับ ตามที่คณะ-

  กรรมการกำกับหลักทรัพย์และตลาดหลักทรัพย์ และตลาดหลักทรัพย์แห่งประเทศไทยกำหนด

  โดยผู้ที่มีส่วนได้เสียจะไม่มีส่วนร่วมในการพิจารณาอนุมัติการทำธุรกรรมนั้น รวมทั้งได้กำหนด

  มาตรการการดูแลมิให้มีการนำโอกาสหรือประโยชน์ของบริษัทฯ ไปใช้เพื่อประโยชน์ส่วนตัวด้วย

  ในกรณีที่มีการอนุมัติธุรกรรมกับผู้ที่เกี่ยวข้องในลักษณะที่มีผลผูกพันบริษัทฯ ในระยะยาว บริษัทฯ

  มีหน่วยงานทางด้านบัญชีการเงิน กฎหมาย ตรวจสอบภายใน
  และฝ่ายจัดการที่จะติดตามดูแลให้มีการปฏิบัติ

  ตามเงื่อนไขที่ตกลงกันไว้

ในกรณีที่บริษัทฯ มีเงินลงทุนในบริษัทย่อยหรือบริษัทร่วม ผู้บริหารระดับสูงของบริษัทฯ ที่เป็น

กรรมการหรือผู้บริหารในบริษัทย่อยหรือบริษัทร่วม
จะติดตามและดูแลการดำเนินงานของบริษัทย่อยหรือ

  บริษัทร่วมอย่างสม่ำเสมอ และมีการรายงานผลการปฏิบัติงานต่อคณะกรรมการเป็นระยะ ๆ
  ในการนี้

  คณะกรรมการจะมอบนโยบายให้กรรมการหรือผู้บริหารนั้นนำไปปฏิบัติด้วย

  ใน “คู่มือจริยธรรมธุรกิจ” “ข้อบังคับของบริษัทฯ” และ
  “ระเบียบข้อบังคับในการทำงานของบริษัทฯ”

  ได้กำหนดให้กรรมการและพนักงานทุกคนมีหน้าที่ดูแลและติดตามให้การดำเนินงานของบริษัทฯ
  เป็นไปตาม

  กฎหมายที่เกี่ยวข้องตลอดเวลา

  11.1.3 ระบบสารสนเทศและการสื่อสารข้อมูล

ในการเสนอเรื่องให้คณะกรรมการพิจารณา
หน่วยงานที่เกี่ยวข้องจะต้องเป็นผู้จัดการให้มีข้อมูลที่สำคัญ

  ต่าง ๆ อย่างเพียงพอ มีความถูกต้อง และเป็นปัจจุบัน
  เพื่อให้คณะกรรมการใช้ประกอบการตัดสินใจ

  โดยบริษัทฯ จัดส่งหนังสือเชิญประชุมพร้อมวาระการประชุม เอกสารและรายละเอียดต่าง ๆ
  เพื่อประกอบ

  การพิจารณาของกรรมการ ก่อนวันประชุมโดยเฉลี่ยไม่น้อยกว่า 7 วัน

เลขานุการบริษัทเป็นผู้รับผิดชอบการบันทึกรายงานการประชุมกรรมการ โดยมีรายละเอียด
ความเห็น

  และข้อสังเกตของกรรมการ (ถ้ามี) ไว้ในรายงานการประชุมด้วย

บริษัทฯ จัดเก็บเอกสารประกอบการบันทึกบัญชีและบัญชีต่าง ๆ ไว้ครบถ้วน โดยแยกเป็นหมวดหมู่

ตามระยะเวลาอย่างชัดเจน พร้อมทั้งมีสถานที่และห้องจัดเก็บเอกสารทางบัญชีเป็นการเฉพาะ
และไม่เคย

  ได้รับแจ้งจากผู้สอบบัญชีว่ามีข้อบกพร่องในเรื่องการเก็บเอกสาร

บริษัทฯ ใช้นโยบายบัญชีตามมาตรฐานการบัญชีที่รับรองทั่วไป โดยไม่เลือกใช้นโยบายบัญชีที่อาจ

  จะแสดงผลประกอบการที่คลาดเคลื่อนจากความเป็นจริง

  คณะกรรมการบริษัทฯ ตระหนักดีว่าข้อมูลของบริษัทฯ มีผลต่อกระบวนการการตัดสินใจของ

  ผู้ลงทุนและผู้มีส่วนได้เสียของบริษัทฯ
  จึงได้ให้ฝ่ายจัดการดำเนินการในเรื่องที่เกี่ยวกับการเปิดเผยข้อมูล

  ที่ครบถ้วน ตรงต่อความเป็นจริง เชื่อถือได้ อย่างสม่ำเสมอ
  และทันเวลาตามที่ทางการที่เกี่ยวข้องกำหนด

  ซึ่งผู้บริหารของบริษัทฯ ได้ให้ความสำคัญในเรื่องดังกล่าว และได้ยึดถือปฏิบัติมาโดยตลอด
  ในส่วนของ

  งานด้านผู้ลงทุนสัมพันธ์นั้น โปรดดูรายละเอียดจากหน้า 35 เรื่องความสัมพันธ์กับผู้ลงทุน

  ผู้ลงทุนสามารถติดต่อขอทราบข้อมูลของบริษัทฯ ได้ที่โทรศัพท์ 02-428-0029 ต่อ 490 หรือที่

  e-mail adress : marvee@susco.co.th

  11.1.4 ระบบการติดตาม

  ฝ่ายจัดการจัดทำรายงานผลการดำเนินงานเปรียบเทียบกับเป้าหมาย หรือ
  งบประมาณที่คณะกรรมการ

  ได้อนุมัติไว้
  พร้อมทั้งวิเคราะห์ความแตกต่างเสนอคณะกรรมการในการประชุมเพื่อคณะกรรมการจะได้ทราบ

  และสามารถติดตามผลการดำเนินงานและการพัฒนาประสิทธิภาพในการดำเนินงานต่อไป

  ในกรณีที่ผลการดำเนินงานที่เกิดขึ้นมีความแตกต่างจากเป้าหมายที่กำหนดไว้อย่างมีนัยสำคัญ
  ผู้ที่เกี่ยวข้อง

  จะวิเคราะห์ปัญหาและเสนอมาตรการแก้ไขเท่าที่สถานการณ์ต่าง ๆ จะอำนวย
  ภายในระยะเวลาที่เหมาะสม

  เพื่อให้ฝ่ายจัดการพิจารณาสั่งการ

  พนักงานและหัวหน้าหน่วยงานทุกคนและทุกระดับมีหน้าที่และความรับผิดชอบที่จะต้องปฏิบัติตามระบบการควบคุมภายในที่บริษัทฯ
  กำหนดไว้อย่างสม่ำเสมอ สำหรับการตรวจสอบและการติดตามการปฏิบัติตามระบบดังกล่าวนั้น
  นอกจากหัวหน้าหน่วยงานทุกระดับแล้ว บริษัทฯ ยังมีสำนักตรวจสอบภายใน
  คณะกรรมการ-ตรวจสอบ คณะกรรมการบริหาร คณะกรรมการบริษัทฯ
  และผู้สอบบัญชีภายนอกเป็นผู้ดูแลอีกด้วย

  เพื่อให้ผู้ตรวจสอบภายในสามารถปฏิบัติงานได้อย่างอิสระ
  คณะกรรมการได้กำหนดให้สำนักตรวจสอบ

  ภายในรายงานผลการตรวจสอบโดยตรงต่อคณะกรรมการตรวจสอบ

  ผู้ตรวจสอบภายในจะรายงานผลการตรวจสอบต่อคณะกรรมการตรวจสอบเป็นประจำ
  หากมีการตรวจพบ

  ข้อบกพร่องที่สำคัญ
  คณะกรรมการตรวจสอบจะแจ้งให้ฝ่ายจัดการทราบเพื่อสั่งการแก้ไขหรือปรับปรุงภายใน

  ระยะเวลาอันสมควร พร้อมทั้งรายงานให้คณะกรรมการบริษัทฯ ทราบด้วย

  หัวหน้าหน่วยงานและผู้ตรวจสอบภายในจะรายงานความคืบหน้าในการปรับปรุงข้อบกพร่องต่อ

  ผู้บังคับบัญชาของตน และต่อคณะกรรมการตรวจสอบ ตามลำดับ หลังจากนั้น หากเห็นสมควร
  คณะกรรมการ-ตรวจสอบจะจัดให้มีการประชุมกับฝ่ายจัดการและจะทำรายงานให้คณะกรรมการบริษัทฯ
  ทราบ

  ทางด้านหน่วยงานที่มีปัญหาข้อบกพร่อง หัวหน้าหน่วยงานจะต้องรายงานเหตุการณ์ที่เกิดขึ้นพร้อมทั้ง

  รายละเอียดต่าง ๆ ให้ผู้บังคับบัญชาของตนทราบ
  และ/หรือพิจารณาตามลำดับชั้นในโอกาสแรกที่จะกระทำได้
  และหากเหตุการณ์นั้นเป็นเรื่องของการทุจริต หรือฝ่าฝืนกฎหมาย หรือระเบียบข้อบังคับ
  ซึ่งอาจกระทบต่อชื่อเสียงและฐานะการเงินของบริษัทฯ อย่างมีนัยสำคัญ
  ฝ่ายจัดการจะต้องรายงานคณะกรรมการบริษัทฯ ด้วย

11.2 ความเห็นของคณะกรรมการตรวจสอบ

  คณะกรรมการตรวจสอบได้ให้ความเห็นเกี่ยวกับการควบคุมภายในไว้ใน “
  รายงานของคณะกรรมการตรวจสอบ

ต่อผู้ถือหุ้น ” (รายละเอียดปรากฏในเอกสารแนบ 3 หน้า 82) ซึ่งมีข้อความตอนหนึ่งว่า

  “ การตรวจสอบภายในรอบปี 2552
  ได้กำหนดขอบเขตการตรวจสอบให้ครอบคลุมถึงความเสี่ยงที่สำคัญ และ

  ความเพียงพอของระบบการควบคุมภายใน ซึ่งไม่พบข้อบกพร่องที่มีนัยสำคัญ ”

3.  ข้อสังเกตของผู้สอบบัญชีเกี่ยวกับการควบคุมภายในทางด้านบัญชีและเรื่องอื่น

ผู้สอบบัญชีของสำนักงาน เอ.เอ็ม.ที แอทโซซิเอท ได้ส่งหนังสือถึงบริษัทฯ ลงวันที่ 18 กุมภาพันธ์
2553 เรื่อง

  “ ข้อเสนอแนะเกี่ยวกับระบบการควบคุมภายในด้านบัญชีและเรื่องอื่น ”
  โดยได้แจ้งว่าได้พบประเด็นที่เกี่ยวกับการควบคุม

  ภายในด้านบัญชีและเรื่องอื่น สำหรับการตรวจสอบงวด 31 ธันวาคม 2552 ดังที่จะกล่าวต่อไป
  ซึ่งประเด็นต่าง ๆ ที่ผู้สอบบัญชีได้อ้างถึง
  และฝ่ายจัดการได้ชี้แจงสาเหตุหรือมาตรการแก้ไขให้ผู้สอบบัญชีทราบเป็นข้อ ๆ แล้ว ดังนี้

1.  เงินทดรองจ่าย

  ประเด็นของผู้สอบบัญชี “สำนักงานฯ พบว่า
  ในการปฏิบัติงานของพนักงานที่ได้รับมอบหมายให้ไปปฏิบัติหน้าที่

  นอกสถานที่ บริษัทฯ จัดให้มีเงินทดรองจ่ายเพื่อการดำเนินงานนั้น ๆ
  แต่ปรากฏยอดคงเหลือของบัญชีเงินทดรองจ่าย

  บางรายการติดลบ ซึ่งเกิดจากพนักงานใช้เงินของตนเองไปก่อนแล้วนำเอกสารมาตั้งเบิกจ่าย
  สำนักงานฯ แจ้งว่า

  บริษัทฯ ควรพิจารณาความเหมาะสมของการเบิกเงินทดรองตามสถานการณ์
  สำหรับรายการที่ยังไม่ได้เบิกเงิน

  ทดรองจ่าย ควรนำไปบันทึกเป็นค่าใช้จ่ายค้างจ่าย
  เพื่อป้องกันความสับสนและความผิดพลาดในการปฏิบัติงาน

  และสอดคล้องกับเงินที่บริษัทฯ ทดรองจ่ายให้แก่พนักงานไปจริง”

  คำชี้แจงของฝ่ายจัดการ “บริษัทฯ ได้พิจารณาว่า ในการเบิกเงินทดรองจ่ายทุกครั้ง
  ทั้งจำนวนเงินและเหตุผลของ

  การเบิกมีเหตุผลและเพียงพอหรือไม่ เพียงไร
  การที่มียอดคงเหลือของบัญชีเงินทดรองจ่ายบางรายการที่ติดลบนั้น

  มิได้เกิดจากพนักงานใช้เงินของตนเองไปก่อนแล้วนำมาตั้งเบิกภายหลัง
  แต่เกิดจากการที่พนักงานได้จ่ายเงินออกไปสำหรับค่าใช้จ่ายที่เกิดขึ้นจริง
  ซึ่งมิได้เกินจากวงเงินที่ได้รับอนุมัติ หากแต่ได้นำมาเบิกจากบริษัทฯ คืนในช่วงเวลา

  ที่เกินงวดบัญชีไปแล้ว เช่น พนักงานได้จ่ายค่าใช้จ่ายในเดือนธันวาคม
  แต่นำใบเสร็จรับเงินมาเบิกเงินคืนในเดือนมกราคมของปีถัดไป เป็นต้น ในกรณีนี้ บริษัทฯ
  จะปรับปรุงรายการดังกล่าวโดยการบันทึกบัญชีส่วนที่จะเบิกคืน

  เงินทดรองจ่ายไปไว้ในบัญชีค่าใช้จ่ายค้างจ่ายแทน
  ซึ่งจะมีผลให้บัญชีเงินทดรองจ่ายไม่ติดลบอีกต่อไป”

  2. ลูกหนี้ผู้จัดการสถานี

  ประเด็นของผู้สอบบัญชี “สำนักงานฯ พบว่า บริษัทฯ
  มีลูกหนี้สถานีบริการซึ่งเกิดจากการปรับปรุงยอดเงินที่นำส่ง

  ขาดและยอดน้ำมันขาดหายของแต่ละสถานีบริการเป็นลูกหนี้ของบริษัทฯ
  และได้ดำเนินการหักเงินเดือนของ

  พนักงานแต่ละคนตามจำนวนที่ตกลงกันในการชำระหนี้ ซึ่งบางรายมียอดที่สูงกว่าอัตราเงินเดือน
  ส่วนรายที่หนี

  และลาออกจากการเป็นพนักงานแล้ว บริษัทฯ ได้ดำเนินคดีตามกฎหมาย
  และได้รับการผ่อนชำระจากลูกหนี้เพียง

  บางราย ซึ่งบริษัทฯ ควรพิจารณาตั้งค่าเผื่อหนี้สงสัยจะสูญอย่างสม่ำเสมอ นอกจากนี้ บริษัทฯ
  ควรสอบสวนสาเหตุ

  ที่แท้จริงของการปฏิบัติงานที่ทำให้เกิดสภาพน้ำมันขาดหาย
  เพื่อป้องกันมิให้เกิดการใช้ช่องทางนี้ในการหา

  ประโยชน์ส่วนตน ซึ่งจะส่งผลให้บริษัทฯ สูญเสียทรัพย์สิน
  และกระทบต่อขวัญกำลังใจของพนักงานที่ปฏิบัติงาน

  โดยซื่อสัตย์”

  คำชี้แจงของฝ่ายจัดการ “บริษัทฯ ขอเรียนว่า
  การหักเงินเดือนของพนักงานแต่ละคนที่ยังปฏิบัติงานอยู่เพื่อชดเชย

  ยอดเงินที่นำส่งขาด หรือยอดน้ำมันขาดหายของแต่ละสถานีนั้น บริษัทฯ
  ได้พิจารณาหักในจำนวนที่เหมาะสมเสมอ

  ทั้งนี้เพื่อให้พนักงานสามารถดำรงชีพและทำงานกับบริษัทฯ
  ต่อไปได้เพื่อชดใช้ความเสียหายที่เกิดขึ้น อีกทั้งได้

  พิจารณาความเสี่ยงของความเสียหายในการจะให้บุคคลภายนอกที่ค้ำประกันรับผิดชอบหรือจะยึดเงินค้ำประกันด้วย
  ส่วนพนักงานที่หนีหรือลาออกจากการเป็นพนักงาน บริษัทฯ ก็ได้ดำเนินคดีตามกฎหมาย
  และได้รับการผ่อนชำระ

  จากลูกหนี้บางรายแล้ว สำหรับการที่ยังมิได้พิจารณาตั้งค่าเผื่อหนี้สงสัยจะสูญไว้ก่อนนั้น
  ก็จะได้ดำเนินการตามที่

  แนะนำไว้ต่อไป
  ส่วนรายที่ยังไม่มีการผ่อนชำระมาเลยก็ได้ตั้งค่าเผื่อหนี้สงสัยจะสูญไว้เต็มจำนวนแล้ว อนึ่ง ในกรณี

  ที่มีน้ำมันขาดหายทุกครั้ง ได้เรียกผู้ที่เกี่ยวข้องโดยตรงมาสอบถามถึงขั้นตอนการปฏิบัติงาน
  เพื่อให้ทราบสาเหตุ

  ที่แท้จริง และได้สั่งการแก้ไขทันที เพื่อป้องกันมิให้เกิดกรณีเช่นนั้นอีก”

  3. รายได้รับล่วงหน้า

  ประเด็นของผู้สอบบัญชี “สำนักงานฯ พบว่า ณ วันที่ 31 ธันวาคม 2552
  บัญชีรายได้รับล่วงหน้ามียอดคงเหลือ

  ด้านสินทรัพย์ (เดบิต) จำนวนเงิน 33,324.14 บาท ซึ่งเป็นยอดที่ไม่ถูกต้อง
  โดยปกติบัญชีนี้จะเป็นหนี้สินเนื่องจากลักษณะรายการเกิดจากการรับเงินค่าคูปองที่ลูกค้าซื้อไว้เพื่อซื้อน้ำมันในอนาคต
  บริษัทฯ ชี้แจงว่าขณะนี้อยู่ระหว่าง

  การตรวจสอบข้อมูลคูปองคงเหลือที่ถูกต้องก่อนปรับปรุงรายการบัญชี บริษัทฯ
  ควรเร่งการตรวจสอบและปรับปรุง

  บัญชีให้ถูกต้อง และควรปรับปรุงระบบงานเกี่ยวกับการขายและใช้บริการให้รัดกุม
  เพื่อลดความเสี่ยงในการรั่วไหล

  จากการประพฤติมิชอบของพนักงาน”

  คำชี้แจงของฝ่ายจัดการ “บริษัทฯ ขอเรียนว่า เหตุที่เมื่อวันที่ 31 ธันวาคม 2552
  บัญชีรายได้รับล่วงหน้ามียอดคงเหลือ

  ด้านสินทรัพย์ (เดบิต) จำนวนเงิน 33,324.14 บาท ซึ่งเป็นยอดที่ไม่ถูกต้องนั้น
  จากการตรวจสอบพบว่าเป็นคูปอง

  เงินสดที่ลูกค้าซื้อจากบริษัทย่อย (SUSRE) แล้วนำมาใช้ที่สถานีบริการของบริษัทฯ
  ซึ่งผู้บันทึกรายการมิได้สังเกตว่า

  เป็นคูปองเงินสดที่ลูกค้าซื้อจากบริษัทย่อย จึงได้บันทึกรายการบัญชีเช่นที่เคยทำมาคือ
  ลดบัญชีรายได้รับล่วงหน้าลง

  (เดบิต) จนทำให้บัญชีรายได้รับล่วงหน้ามียอดคงเหลือด้านสินทรัพย์ (เดบิต)
  ตามรายการดังกล่าว ซึ่งที่ถูกต้องแล้ว

  จะต้องบันทึกบัญชีเรียกเก็บเงินจากบริษัทย่อยที่จำหน่ายคูปองแทน
  ปัจจุบันได้ดำเนินการตรวจสอบและแก้ไขบัญชี

  ให้ถูกต้องเป็นที่เรียบร้อยแล้ว อีกทั้งได้ป้องกันมิให้เหตุการณ์ดังกล่าวเกิดขึ้นอีก
  โดยจัดทำรายการควบคุมการจำหน่าย

คูปองเงินสดของแต่ละบริษัทฯไว้อย่างชัดเจนและรัดกุม
พร้อมแจ้งให้ผู้ที่เกี่ยวข้องตรวจสอบคูปองเงินสดที่ได้รับก่อน

บันทึกรายการบัญชีแล้ว”

4. ลูกหนี้อื่น

  ประเด็นของผู้สอบบัญชี “สำนักงานฯ พบว่า ณ วันที่ 31 ธันวาคม 2552 มีลูกหนี้อื่นจำนวน 34
  ราย จำนวนเงิน 3,034,213.34 บาท โดยลูกหนี้อื่น 9 ราย จำนวนเงิน 332,032.45 บาท
  เป็นลูกหนี้ที่ค้างชำระนานเกิน 1 ปี สำนักงานฯ เสนอให้ตั้งค่าเผื่อหนี้สงสัยจะสูญ แต่บริษัทฯ
  ขอเวลาในการตรวจสอบเร่งรัด โดยคาดว่าจะดำเนินการให้แล้วเสร็จ

  ได้ภายในไตรมาสที่ 1 ปี 2553 บริษัทฯ
  ควรดำเนินการติดตามและตรวจสอบความถูกต้องของบัญชีลูกหนี้อื่นอย่างสม่ำเสมอ
  เพื่อให้เกิดความถูกต้อง และรักษาประโยชน์ของบริษัทฯ ได้อย่างครบถ้วน”

  คำชี้แจงของฝ่ายจัดการ “บริษัทฯ ขอเรียนว่า ได้ตรวจสอบบัญชีลูกหนี้อื่นที่ค้างชำระมานานเกิน 1
  ปี จำนวน 9

  รายแล้ว พบว่าลูกหนี้ดังกล่าวนั้นได้ชำระหนี้เรียบร้อยแล้ว แต่บริษัทฯ
  ได้บันทึกบัญชีไว้เป็นรายได้อื่น โดยมิได้

  บันทึกหักบัญชีลูกหนี้อื่นออก ทำให้บัญชีลูกหนี้ดังกล่าวมียอดค้างชำระอยู่ บริษัทฯ
  จะปรับปรุงบัญชีโดยกลับบัญชี

  รายได้อื่น และบันทึกบัญชีหักบัญชีลูกหนี้อื่นในไตรมาสที่ 1 ปี 2553”

5. การตรวจนับสินทรัพย์ถาวร

  ประเด็นของผู้สอบบัญชี “สำนักงานฯ พบว่าในการควบคุมสินทรัพย์ถาวร บริษัทฯ
  จัดให้มีทะเบียนสินทรัพย์

  เพื่อคิดคำนวณค่าเสื่อมราคาตามปกติแล้ว แต่ยังไม่ได้จัดให้มีการตรวจนับสินทรัพย์ถาวร
  และทบทวนการด้อยค่า

  อย่างสม่ำเสมอ เพื่อให้เกิดความสมบูรณ์ ครบถ้วนในการควบคุมภายในบริษัทฯ
  ควรมีการกำหนดนโยบายการ

  ตรวจนับสินทรัพย์ถาวรทั้งที่ใช้งาน และไม่ได้ใช้งานอย่างสม่ำเสมอ นอกจากนี้บริษัทฯ
  ควรทบทวนมูลค่าสุทธิ

  ของสินทรัพย์ถาวรที่ไม่ได้ใช้งานโดยสม่ำเสมอด้วยว่ามีการด้อยค่าลง
  และมีความจำเป็นต้องบันทึกค่าเผื่อการ

  ด้อยค่าตามมาตรฐานการบัญชีหรือไม่”

  คำชี้แจงของฝ่ายจัดการ “บริษัทฯ ขอเรียนว่าได้กำหนดเป็นนโยบายไว้ว่า
  การตรวจนับสินทรัพย์ถาวรทั้งที่ใช้งาน

  และมิได้ใช้งานจะต้องทำอย่างสม่ำเสมอ
  และต้องพิจารณามูลค่าสุทธิของสินทรัพย์ถาวรที่มิได้ใช้งานที่เกิดจากการ

  ด้อยค่าไว้ด้วย สำหรับในปี 2552 นั้น
  ฝ่ายจัดการได้พิจารณาเบื้องต้นแล้วไม่พบการด้อยค่าลงของสินทรัพย์ถาวร

  ทั้งที่ใช้งาน และมิได้ใช้งาน จึงมิได้บันทึกบัญชีค่าเผื่อการด้อยค่าเพิ่มขึ้น”